eo ceb eo eo eo eo eo pt it eo eo pt eo eo eo eo eo eo eo eo en eo eo eo eo eo eo eo eo de en uk uk be ru pt hbs_lat ky uk sv eo uk en uk uk uk ru uk uk sv es uk uk uk ru ca eo eo kk uk eo la uk eo eo ru pt eo sv eo eo eo uk eo eo tr eo eo es eo eo lt eo eo eo eo de es eo eo eo eo eo sv eo ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo en ko sl zh eo eo eo eo eo eo eo eo eo
Volapuka transskribo cirila - Vikipedio
El Vikipedio, la libera enciklopedio
2 ŝanĝoj en ĉi tiu versio atendas kontrolon. La stabila versio estis patrolita je 5 apr. 2011.
Volapuka transskribo (ruse: koдиpoBka "Boлaпюk", kâdirovka "vâlapjuk") estas slanga termino por metodo latinigi la literojn de la cirila alfabeto ne laŭ ilia sono, kiel en la metodo Translit, sed laŭ ilia grafika formo.
Volapuka transskribo kaj Translit ekuziĝis en la unua tempo de Interreto por skribi retmesaĝojn kaj aliajn tekstojn ruslingvajn per sistemoj, kiuj ne subtenis cirilajn signarojn: aŭ la sendanto ne havis cirilan klavaron aŭ la ricevanto ne havis cirilan tiparon por vidigi la tekston. Komence la situacion pli malfaciligis la ekzisto de pluraj ne-interkongruaj kodoj por la cirila alfabeto, tiel ke sendanto kaj ricevanto eble havis malsamajn. Plia obstaklo estis la fakto, ke multaj sistemoj kaj programoj subtenis nur 7-bitajn signojn.
Iuj rusaj provizantoj de retpoŝtaj servoj eĉ akceptis la volapukan transskribon en la liston de siaj disponeblaj kodoj por retmesaĝoj al eksterlando, ekzemple en jena formo:
Fine de la 1990-aj jaroj la enkodigaj problemoj estis preskaŭ tute solvitaj pro kreska subteno de program-produktistoj kaj ret-servaj provizantoj[1]. Tamen volapuka transskribo plu servas por sendi poŝtelefonajn mesaĝetojn, ĉar per ĝi mezume eblas meti pli da signoj en unu mesaĝeton ol per Unikodo.
Reguloj[redakti | redakti fonton]
Volapuka transskribo emas anstataŭigi cirilajn literojn per latina simil-aspektaj, laŭ presa aŭ manskriba formo:
Uzu la "samaspektajn" literojn "a", "e", "K", "M", "T", "o", "y". Majuskligu, se rezultas pli granda simileco (al cirila "k" pli similas majuskla "K" ol minuskla "k"; al cirila "M" pli similas majuskla "M" ol minuskla "m", kiu tre similas al manskriba "T").
Uzu jenajn simil-aspektajn signojn: B → B, r → 2 (simileco en mana skribo) aŭ r, з → 3, л → J| aŭ /\ (ĉi-lasta manskribe similas), H → H, п → n, p → p, c → c, x → x, ч → 4. Tiu ĉi regulo havas variaĵojn.
Uzu variajn plur-signajn reprezentaĵojn por la aliaj literoj, kun ne-evidenta transskribo; ekzistas diversaj manieroj. (Ekzemple la litero "щ" estas transskribebla laŭ pli ol 15 manieroj.) Jen kelkaj ekzemploj: ж → *, я → 91, щ → LLI_, э → -) ktp. La elekto dependas de la preferoj de la uzulo.
La uzo de ciferoj anstataŭ literoj povas aspekte similigi la rezulton al Leet.
La transskribo estas lingvo-dependa. Ekzemple la ukraina transskribo[2] havas proprajn kutimojn, kiuj diferencas de la rusa.
Tabelo[redakti | redakti fonton]
Б — 6, b
Г — F, r
Д — D, g (minuskla)
Ë — E, E", Ë (latina)
Ж — *, }I{
И — N, u (minuskla)
Й — N', Ñ, u' aŭ ú (ambaŭ minusklaj)
Л — JI, /\
П — II, n
T — T, m (minuskla)
Ф — Ø, qp
Ш — W, LLI
Щ — "W," aŭ "W_" aŭ LLL
Ъ — b aŭ 'b
Э — ~), € (eŭro-signo)
Ю — IO, I-O
Я — R, 91
Ekzemploj[redakti | redakti fonton]
Jen diversaj manieroj transskribi la rusan vorton por "soveta unio":
COBETCKИЙ COЮЗ (cirila originalo)
COBETCKNN COIO3 (volapuka transskribo)
SOVETSKIY SOYUZ (angla fonetika transliterado)
SOVJECKI SOJUZ (esperanta fonetika transliterado)
Referencoj[redakti | redakti fonton]
↑ 1,0 1,1 Informo pri ĉesigo de subteno de aŭtomata volapuk-transskribo el 1997 (ruse)
↑ Instrukcioj ĉe la ukraina servilo Niŝporka (ruse)
Frolov, A.V. and Frolov, G.V. Electronic Mail. Your Internet Companion (A.B. ФpoлoB, Г.B. ФpoлoB, "ЭлekTpoHHaя пoчTa. Baш cпyTHиk B ИHTepHeTe") Pycckaя Peдakция, (2000) ISBN 5-7502-0156-2, Ĉapitro 6 (ruse)
Vidu ankaŭ[redakti | redakti fonton]
Vikipedio:Esperantigo de rusaj nomoj en Esperanta Vikipedio
Paĝoj kiuj uzas ISBNajn magiajn ligojn
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 09:58, 21 mar. 2013.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj